גנית אורין

גנית אורין (נולדה ב-20 באוגוסט 1973) היא תסריטאית, במאית, מפיקה, צלמת וסופרת ישראלית.

 ביוגרפיה 
אורין נולדה, גדלה ולמדה בחיפה.

בין השנים 1991–1994 שירתה שירות חובה ושירות קבע בצבא במודיעין ביחידת 8200 כמתרגמת מערבית וכחוקרת שפה (כתבה. את כללי התרגום בנושא לוחמה אלקטרונית בגזרה הצפונית).

לאחר סיום השירות הצבאי ובו זמנית ללימודיה האקדמיים עבדה כמפיקה במערכת "ידיעות אחרונות" ולאחר מכן, בין השנים 1999–2001, עבדה בגליל ובאצבע הגליל כצלמת עיתונות עבור "הארץ" ועבור רשת "ידיעות תקשורת". לאחר מכן עבדה כצלמת אמנותית והציגה בתערוכות יחיד ובתערוכות קבוצתיות.

בשנת 2007 הקימה ביחד עם אמנים נוספים את החנות "תותה"- קואופרטיב מעצבים ואמנים בתל אביב, שהציגו ומכרו את עבודותיהם ישירות ובלי תיווך או קונסיגנציה.

לאחר סיום לימודי הקולנוע המעשיים החלה להפיק סרטים בצורה עצמאית תחת חברת ההפקות שיצרה, "שינגה הפקות". בשנת 2012 הקימה ביחד עם ארבל רום מעין השופט הפקות את עמותת "הקרן הגלילית לקולנוע ולטלוויזיה" לעידוד הפקות באזור הגליל.

אורין עובדת כמטפלת רגשית בתחום בריאות הנפש וכלקטורית בקרנות קולנוע. כמו כן, כתבה והוציאה לאור ספרים לילדים ולמבוגרים.

כיזמת חברתית פועלת לקידום טבעונות והקמת מיזם לדיור מוגן לגיל השלישי בעלות ריאלית משולב במתנ"ס קהילתי.

 לימודים 
אורין למדה בבית ספר "הרצל" ולאחר מכן בתיכון עירוני ה' חיפה.

עשתה טר"צ תרגום מערבית לפני השירות הצבאי. עם תום השירות בשנת 1994 החלה ללמוד בתוכנית הרב תחומית באמנויות של אוניברסיטת תל אביב והשלימה תואר ראשון.

לאחר מכן בין השנים 1999–2002 למדה לימודי קולנוע מעשיים (בדגש על תסריטאות ובימוי) ולימודי צילום סטילס בבית הספר קאמרה אובסקורה. במהלך לימודיה זכתה במלגות קרן תרבות אמריקה-ישראל בהצטיינות בקולנוע-תסריטאות ובצילום סטילס, וכתבה וביימה כמה סרטים קצרים.

בשנת 2004 החלה ללמוד לתואר ראשון בפסיכולוגיה באוניברסיטת חיפה והשלימה את התואר כעבור שנתיים. בהמשך למדה שנתיים אנימציה תלת־ממדית במסגרת מכללת האקריו.

בשנת 2022 החלה ללמוד תואר שני בקולנוע עיוני באוניברסיטת תל אביב וסיימה את התואר בשנת 2023.

בוגרת קורס מקצועי בבינה מלאכותית ליוצרים.

 חיים אישיים 
אורין מתגוררת בחיפה ולה שני ילדים. ביתה היא השחמטאית, חברת נבחרת ישראל לנשים, נגה אורין.

 קולנוע 
ממוזער|פוסטר הסרט "שגר אותי לחלל, סשה!"
בשנת 2014 אורין ייצגה את ישראל בתחרות בינלאומית לסרטי מובייל שנערכה בהונג קונג יחד עם טריילר לסרט שנמצא בהפקה בשם "העובר שחזר מן הכפור" ("The embryo who came in from the cold"). הסרט הוא סרט באורך מלא באנימציית תלת מימד שנמצא בהפקה והוא דרמה קומית אודות חמישה עוברים שנוצרו בטיפולי פוריות, היוצאים למסע בעקבות אימם המשותפת.

בשנת 2016 יצא לאקרנים להקרנות מסחריות הסרט באורך מלא "שגר אותי לחלל, סשה!", שכתבה, ביימה והפיקה. הסרט הוא קומדיה על אודות מדען המתבקש על ידי אוליגרך רוסי לפתח תוכנה שבלחיצת כפתור ימצא את השידוך האולטימטיבי. הסרט היה מועמד לפרס אופיר בשנת 2014 בקטגוריית הפרינג' והוקרן גם במסגרת פסטיבל אוטופיה לסרטי פנטזיה ומד"ב בתל אביב.

 פילמוגרפיה 
 תמונה אחת שווה (1997) - סרט תיעודי בנושא צלמי עיתונות (מפיקה).
 לעולם לא יחסר לי כח (2000) - סרט קצר עלילתי (תסריטאית, במאית, מפיקה).
 המסיבה (2001) - סרט קצר עלילתי (תסריטאית, במאית, מפיקה).
 צייר לי כבשה (2002) - סרט קצר עלילתי (תסריטאית, במאית, מפיקה).
 מה שאת רוצה (2002) - סרט קצר עלילתי (תסריטאית, במאית, מפיקה).
 יוסף המשתין בדרכים (2002) - סרט קצר מוקומנטרי (תסריטאית, במאית ומפיקה). הוקרן בתוכנית "המוסף" של ערוץ 8.
 Honey, I’m home! (2005) - סרט קצר עלילתי (תסריטאית, במאית ומפיקה) נכלל בבחירה הרשמית בפסטיבל סן פרנסיסקו לסרטים קצרים. הסרט קיבל מענק הפקה מקרן התרבות אמריקה-ישראל.
 בנקז (2009) סרט קצר עלילתי (תסריטאית, במאית ומפיקה) הוקרן במסגרת פסטיבל ניו-יורק לקולנוע עצמאי בינ"ל.
 שגר אותי לחלל, סשה! (2016) - סרט באורך מלא עלילתי (תסריטאית, במאית ומפיקה). (סיכום ביקורות על הסרט "שגר אותי לחלל, סשה!").
 העובר שחזר מן הכפור - סרט עלילתי באנימציית תלת מימד באורך מלא - בהפקה
 לוליט - סרט עלילתי משולב לייב אקשן ואנימציה באורך מלא - בהפקה.

 אמנות פלסטית – תערוכות צילום 
ממוזער|הזמנה לתערוכה "אנורקסיה אהובתי"|300x300 פיקסליםאורין הציגה בשלל תערוכות יחיד וקבוצתיות ביניהן:
 חשיפה לצפון (2002) - תערוכת יחיד במרכז ההנצחה בקריית טבעון. סיכום עבודה כצלמת עיתונות באצבע הגליל לאחר נסיגת צה"ל מלבנון.
 ארטיק 5 (2003) - השתתפות בתערוכת זוכי מלגות קרן תרבות אמריקה-ישראל במוזיאון רמת-גן.
 אנורקסיה אהובתי (2004) - תערוכת יחיד בגלריית בית האמנים בתל אביב (סטילס ווידאו). סיכום עבודת צילום עם נערות שלקו באנורקסיה ואושפזו במחלקה להדרכת הילד בבית החולים בנהריה.
אורין עבדה כצלמת עיתונות, צילמה צילומים מגזינים עבור מוסף "הארץ", צילומי חדשות עבור "הארץ", ynet ומקומוני "ידיעות תקשורת" לרבות צילומי ספורט, תרבות, אופנה, פוליטיקה, משפט ועוד. לאחר מכן עבדה כצלמת אמנותית בפרויקטים אישיים ועבור הצגות תיאטרון וספרים. לדוגמה, צילמה את הכריכה של הספר "האדמה היא מרחק" מאת ענת שרון ועבור ההצגה "מכתבים לאורפיאוס" שהתבססה עליו.

חלק מהצילומים יצאו בספר "פורטפוליו - גנית אורין" באתר "עברית" והשאר זמינים בפורטפוליו אינטרנטי.

 גלריית צילומים 

 ספרים 
ממוזער|כריכת הספר "ארוחה משפחתית"|טקסט=הוצאת מטר. צילום: גנית אורין, עיצוב העטיפה: נורית וינד קדרון
 "תותה כבר חתולה גדולה" (ספר ילדים), הוצאת נורד, 2005.
 "לא רוצה לצאת!" (ספר ילדים), הוצאה עצמית, 2007.
 "נבי וגיבורת השזיפים" (ספר ילדים), כתיבה: נגה אורין, איורים: גנית אורין, 2014.
 "הנוקמות של שלוותא" (ספר למבוגרים), הוצאת אינדיבוק, 2014. אסופת תסריטים סיפורים קצרים.
 "גנית אורין: פורטפוליו 2016" (ספר צילומים), הוצאה עצמית, 2016.
 "ארוחה משפחתית" (רומן למבוגרים), הוצאת מטר, 2021.
"העובר שחזר מן הכפור" (רומן גרפי), הוצאת שינגה 2022
"בנקז" (רומן למבוגרים), הוצאת שינגה 2023.
הספר "ארוחה משפחתית" זכה להד תקשורתי מכיוון שהוא כולל רומן פיקטיבי בין יהודיה לערבי, ומשווה את הישראליות למשפחה בהפרעה ואת מצב ערבי ישראל לדמנציה מבחירה כאמצעי הגנה.

הספרים ברובם זמינים באתר "עברית".

 קישורים חיצוניים 



 פורטפוליו צילום
 אזכור ספרים בספריה הלאומית
 אתר הסרט "העובר שחזר מן הכפור"

 אתר הסרט "שגר אותי לחלל, סשה!"


 הערות שוליים 

קטגוריה:אמניות ישראליות
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:במאיות קולנוע ישראליות
קטגוריה:מפיקות קולנוע ישראליות
קטגוריה:סופרות ילדים ונוער ישראליות
קטגוריה:סופרות ישראליות
קטגוריה:סופרות כותבות עברית
קטגוריה:סופרים כותבי עברית
קטגוריה:צלמות ישראליות
קטגוריה:צלמי עיתונות ישראלים
קטגוריה:תסריטאיות קולנוע ישראליות
קטגוריה:אמנים ישראלים
קטגוריה:במאי קולנוע ישראלים
קטגוריה:מפיקי קולנוע ישראלים
קטגוריה:סופרי ילדים ונוער ישראלים
קטגוריה:סופרים ישראלים
קטגוריה:תסריטאי קולנוע ישראלים
קטגוריה:בוגרות תיכון עירוני ה' (חיפה)
קטגוריה:בוגרי תיכון עירוני ה' (חיפה)
קטגוריה:ישראליות שנולדו ב-1973
קטגוריה:ישראלים שנולדו ב-1973